Nr. 12582/17.05.2019

**Proiect de hotărâre**

pentru aprobarea proiectului și a cheltuielilor legate de proiect,

actualizate după aplicarea prevederilor OUG 114/2018, pentru proiectul

**"Reabilitarea și modernizarea Liceului Tehnologic "Someș" Dej,**

**Municipiul Dej, județul Cluj"**

 Având în vedere:

* Referatul nr. 12581/17.05.2019 al Biroului Programe
* Prevederile OUG nr. 28/2013 pentru aprobarea Programului naţional de dezvoltare locală
* Ordinul ministrului dezvoltării regionale şi administraţiei publice nr. 1851/2013 – republicat, privind aprobarea Normelor metodologice pentru punerea în aplicare a prevederilor Ordonanţei de urgenţă a Guvernului nr. 28/2013 pentru aprobarea Programului naţional de dezvoltare locală
* ORDONANŢĂ DE URGENŢĂ Nr. 114/2018 din 28 decembrie 2018 privind instituirea unor măsuri în domeniul investiţiilor publice şi a unor măsuri fiscal-bugetare, modificarea şi completarea unor acte normative şi prorogarea unor termene, cu modificările și completările ulterioare

în temeiul prevederilor art. 36 alin. 4 lit.”d”, ”e”, şi art. 45 alin. 2 , lit.”a” şi ale art. 115 alin 1 lit ”b” din Legea 215/2001 privind administraţia publică locală republicată cu completările şi modificările ulterioare.

propune spre aprobare Consiliului Local al Municipiului Dej următorul proiect de hotărâre;

**ART 1.** Se aprobă proiectul **"Reabilitarea și modernizarea Liceului Tehnologic "Someș" Dej, Municipiul Dej, județul Cluj"** în vederea finanțării acestuia în cadrul Programului Național de Dezvoltare Locală al Ministerului Dezvoltării Regionale și Administrației Publice

**ART 2.** Se aprobă Documentaţia tehnică şi indicatorii tehnico-economici aferenţi proiectului **"Reabilitarea și modernizarea Liceului Tehnologic "Someș" Dej, Municipiul Dej, județul Cluj"** a cărui valoare totală, după aplicarea prevederilor OUG 114/2018, este de **7.473.329,80 lei (inclusiv TVA).**

**ART 3**. Se aprobă alocarea finanțării de la bugetul de stat, în valoare de **7.276.071,39 lei** pentru realizarea proiectului **"Reabilitarea și modernizarea Liceului Tehnologic "Someș" Dej, Municipiul Dej, județul Cluj".**

**ART 4**. Se aprobă alocarea de la bugetul local al municipiului Dej a sumei de **197.258,41 lei (inclusiv TVA)**, reprezentând cheltuieli neeligibile necesare cofinanțării proiectului **"Reabilitarea și modernizarea Liceului Tehnologic "Someș" Dej, Municipiul Dej, județul Cluj".**

**ART 5.** Sumele reprezentând cheltuieli conexe ce pot apărea pe durata implementării proiectului **"Reabilitarea și modernizarea Liceului Tehnologic "Someș" Dej, Municipiul Dej, județul Cluj",** pentru implementarea proiectului în condiții optime, se vor asigura din bugetul local al Municipiului Dej.

**ART 6**. Se vor asigura toate resursele financiare necesare implementării proiectului în condițiile rambursării/ decontării ulterioare a cheltuielilor.

**ART 7**. Se împuternicește primarul municipiului Dej, Morar Costan, să semneze toate actele necesare şi contractul de finanţare în numele Municipiului Dej.

**ART 8**. Prezenta hotărâre se va comunica de către secretarul municipiul Dej în vederea ducerii sale la îndeplinire Primarului Municipiului Dej, Biroului Programe Dezvoltare, Direcţiei Economică, Direcției Tehnice şi Serviciului Juridic din cadrul Primăriei municipiului Dej.

**ART 9**. Prezenta hotărâre va fi adusă la cunoştinţa publică prin afişare la sediul CL Dej şi publicare pe site-ul propriu Primăriei Municipiului Dej.

**ART 10**. Începând cu data emiterii prezentei, își încetează aplicabilitatea Hotărârea Consiliului Local al Municipiului Dej nr.9 din 31 ianuarie 2019.

 **PRIMAR,**

 Ing. MORAR COSTAN

 **AVIZAT, SECRETAR**

 CRISTINA POP